CELEX: 62021CN0046
Language: fi
Date: 2021-01-27 00:00:00
Title: Asia C-46/21 P: Valitus, jonka Euroopan unionin energia-alan sääntelyviranomaisten yhteistyövirasto on tehnyt 27.1.2021 unionin yleisen tuomioistuimen (toinen jaosto) asiassa T-735/18, Aquind v. ACER, 18.11.2020 antamasta tuomiosta

22.3.2021   
            
            
               FI
            
            
               Euroopan unionin virallinen lehti
            
            
               C 98/17
            
         
      Valitus, jonka Euroopan unionin energia-alan sääntelyviranomaisten yhteistyövirasto on tehnyt 27.1.2021 unionin yleisen tuomioistuimen (toinen jaosto) asiassa T-735/18, Aquind v. ACER, 18.11.2020 antamasta tuomiosta
      (Asia C-46/21 P)
      (2021/C 98/17)
      Oikeudenkäyntikieli: englanti
      
         Asianosaiset
      
      
         Valittaja: Euroopan unionin energia-alan sääntelyviranomaisten yhteistyövirasto (ACER) (edustajat: asiamiehet P. Martinet ja E. Tremmel sekä B. Creve, advokat)
      
         Muu osapuolei: Aquind Ltd
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion kokonaan tai osittain
               
            
                  —
               
               
                  jos unionin tuomioistuin katsoo asian olevan ratkaisukelpoinen, hylkää ensimmäisessä oikeusasteessa nostetun kanteen perusteettomana
               
            
                  —
               
               
                  vaihtoehtoisesti palauttaa asian unionin yleisen tuomioistuimen ratkaistavaksi unionin tuomioistuimen antaman tuomion mukaisesti
               
            
                  —
               
               
                  velvoittaa Aquind Ltd:n korvaamaan sekä valitusmenettelystä aiheutuvat että oikeudenkäynnistä unionin yleisessä tuomioistuimessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Unionin yleinen tuomioistuin hyväksyi valituksenalaisessa tuomiossa kantajan neljännen ja yhdeksännen kanneperusteen ja kumosi sen vuoksi ACERin valituslautakunnan päätöksen A-001-2018, hylkäsi kanteen muilta osin ja velvoitti ACERin korvaamaan oikeudenkäyntikulut. ACER väittää tässä valituksessaan, että unionin yleinen tuomioistuin on tehnyt seuraavat oikeudelliset virheet:
      
                  1.
               
               
                  Unionin yleinen tuomioistuin teki sekä yleisellä tasolla että nyt käsiteltävässä asiassa oikeudellisen virheen arvioidessaan ACERin valituslautakunnan harjoittaman valvonnan intensiteettiä silloin, kun kyse on monitahoisissa teknisissä ja taloudellisissa arvioissa tehdyistä virheistä.
               
            
                  2.
               
               
                  Unionin yleinen tuomioistuin teki oikeudellisen virheen tulkitessaan asetuksen N:o 714/2009 (1) 17 artiklan 1 kohdan b alakohtaa.
               
            
         (1)  Verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13.7.2009 annettu Euroopan parlamentin ja neuvoston asetus (EY) N:o 714/2009 (EUVL 2009, L 211, s. 15).